Zelenskiy Ukraina davlat xavfsizligi strategiyasini tasdiqladi, mazkur hujjatda Rossiya asosiy tahdid deb nomlangan

Ukraina prezidenti Vladimir Zelenskiy mamlakat Milliy xavfsizlik va mudofaa kengashining (MXMK) davlat xavfsizligi strategiyasini tasdiqladi. Tegishli farmon Ukraina prezidentining rasmiy saytida e’lon qilingan.

Hujjatda mamlakat uchun real hamda kelgusida yuzaga kelishi mumkin bo‘lgan tahdidlar belgilab berilgan.
Strategiyada, jumladan, Rossiyaning o‘z strategik maqsadlarini amalga oshirish uchun Ukrainaga qarshi turgani, gibrid urush boshlagani, bunda siyosiy, iqtisodiy, axborot-psixologik vositalar va kiberhujumlardan foydalanayotgani qayd etilgan.
Shuningdek, strategiyada Ukrainada bosib olingan hududlardagi hukumatlar (Ukraina Kiyev ixtiyoridan chiqqan Qrim, shuningdek, Donetsk hamda Lugansk viloyatlari DXR va LXRni shunday atagan) inson va fuqarolar huquqlarini, Ukraina davlat xavfsizligi, hududiy yaxlitligi talablarini qo‘pol ravishda buzmoqda.
Bundan tashqari, hujjatda Ukrainaga nifoq soladigan mamlakat ichida va undan tashqaridagi mafkuraviy tahdidlar, nizolar keltirib chiqarishga qaratilgani, Rossiyaning axborot mustamlakachiligi fonida jamiyat yaxlitligini buzishga da’vat etadi.
Ukraina davlat xavfsizligi siyosatining yo‘nalishlari sifatida quyidagilar belgilangan:
Strategiya 2022-yildan 2025-yilgacha bo‘lgan davr uchun ishlab chiqilgan. Zelenskiy Ukraina Vazirlar mahkamasiga davlat xavfsizligini ta’minlashga mas’ul subyektlar bilan birga strategiyani amalga oshirish bo‘yicha chora-tadbirlar dasturini ishlab chiqish va uni ijro qilishni buyurgan.
2021-yil dekabr oyi oxirida Ukrainada axborot xavfsizligi strategiyasi tasdiqlangan. Hujjatda yetti asosiy maqsad belgilangan, ulardan biri axborot makonida Rossiya tomonidan qilinayotgan dezinformatsiya va boshqa axborot xurujlariga qarshi kurashishdan iborat.
 Ukraina katta miqyosdagi DDoS-hujumlar kuzatilganini e’lon qildi: mamlakat mudofaa vazirligi va davlat banklarining saytlari ochilmayapti
Yanvar o‘rtasida Ukraina TIV rahbari Dmitriy Kuleba harbiylarni chegara hududida ko‘paytirayotgan Rossiyani tiyib turish yuzasidan reja taqdimotini o‘tkazgan. Rejada uchta asosiy band mavjud: diplomatik sa’y-harakatlar, sanksiyalar ishlab chiqish va G‘arb mamlakatlari hamda Ukraina o‘rtasida mudofaani kuchaytirish borasida hamkorlikni mustahkamlash. Keyinchalik rejaga yana bir band qo‘shildi: Ukrainaning iqtisodiy va moliyaviy barqarorligini ta’minlashga ko‘maklashish.
G‘arb OAV va siyosatchilar 2021-yil oktabr oyi oxiridan beri Rossiyaning Ukrainaga hujum uyushtirishga tayyorlanayotganini taxmin qilib, Moskvani Kiyevga nisbatan tajovuzkor siyosat yuritishda ayblab kelmoqda. 14-fevral kuni Rossiya mudofaa vazirligi mamlakat armiyasining Ukraina bilan chegara hududidagi keng miqyosli mashg‘ulotlari yakuniga yetishini e’lon qildi, ertasi kuni esa Janubiy hamda G‘arbiy harbiy okruglar o‘quv mashg‘ulotlardan ortga qaytayotganini bildirdi. Zelenskiy Ukrainaning Rossiya harbiylarining chegara hududidan chiqib ketayotganini sezmayotganini qayd etdi.